சக்தி அ. பாலஐயா
{{தகவற்சட்டம் நபர்
 |name = சக்தி அ. பாலையா
 |image =
 |imagesize = 150px
 |caption = 
 |birth_name = 
 |birth_date ={{birth date|df=yes|1925|7|26}}
 |birth_place = [[தலவாக்கலை]], [[இலங்கை]]
 |death_date = {{Death date and age|2013|8|2|1925|7|26}}
 |death_place = இராகமை
 |residence = மாபொலை, வத்தளை
 |nationality = [[இலங்கை]]யர்
 |known_for = எழுத்தாளர், கவிஞர், ஓவியர்
 |education =
 |employer =
 | occupation = ஆசிரியர்
 | religion=
 |parents=
 |}}
 '''சக்தி அ. பாலையா''' ([[சூலை 26]], [[1925]] - [[ஆகத்து 2]], [[2013]]) இலங்கையின் [[மலையகம் (இலங்கை)|மலையகத்தைச்]] சேர்ந்த மூத்த கவிஞரும், எழுத்தாளரும், ஓவியரும், மொழிபெயர்ப்பாளரும் ஆவார். சக்தி பாலையா, தனிவழிக் கவிராயர், மலையரசன், லக்ஷ்மி ஆகிய பெயர்களில் இவரது ஆக்கங்கள் வெளிவந்துள்ளன.&lt;ref name=pm/&gt;
 
 ==வாழ்க்கைச் சுருக்கம்==
 [[தலவாக்கலை]]க்கு அருகில் லிந்­து­லை என்ற தோட்டத்தில் விசுவநாதர், இலக்குமி அம்மை ஆகியோருக்குப் பிறந்தவர் பாலையா. தனது 10வது அகவையில் ‘பாரதியின் தாக்கம்’ என்னும் தலைப்பில் தனது முதல் கவிதையை எழுதினார்.&lt;ref name=pm&gt;[http://evarkhalnammavarkhal.blogspot.com.au/2011/03/blog-post.html சக்தி. அ. பாலஐயா], இவர்கள் நம்மவர், [[பீ. எம். புன்னியாமீன்]]&lt;/ref&gt; [[1940கள்|1940களின்]] பின் பகுதியில் இவர் கவிதைகள் [[வீரகேசரி]]யில் வெளிவந்தன. படிப்பை முடித்துக் கொண்ட சக்தி ஓர்  ஓவியராகவே தனது வாழ்வைத் தொடங்கினார். அர­சினர் நுண்கலைக் கல்­லூ­ரியில் கலை­யா­சி­ரி­ய­ராக பயிற்சி பெற்று இலங்கை ஆசிரிய கல்லூரி, ஹேவுட்ஸ் கலைக் கல்லூரி ஆகியவற்றில் ஆசி­ரி­ய­ராகவும், விரி­வு­ரை­யா­ள­ராகப் பணி­யாற்­றி­னார். ஒரு சில நூல்களுக்கும், இதழ்களுக்கும் அட்டைப் பட ஓவியங்கள் வரைந்துள்ளார்.&lt;ref name=pm/&gt; இவ­ரு­டைய ஓவியக் கண்­காட்­சிகள் 1950களில் கொழும்­பிலும் பிற இடங்­க­ளிலும் நடை­பெற்­றுள்­ளன. இவர் திருமணமாகாதவர்.&lt;ref name=VK&gt;மலையகத்தின் மூத்த கலைஞர் சக்தி பாலையா காலமானார், வீரகேசரி, ஆகத்து 3, 2013&lt;/ref&gt;
 
 சிறுவயதுமுதல் காந்தி பக்தராகவும் கதராடை அணிபவராகவும், இந்திய விடுதலை இயக்கத்தில் பங்கு கொண்ட தலைவர்களின் ஆற்றல், பெருமை, தியாகம் ஆகியவை பற்றி அறிந்து கொள்ளும் ஆர்வம் மிக்கவராகவும்  இவர் இருந்திருக்கின்றார்.
 
 ==எழுத்தாளராக==
 ‘மனோதத்துவமும் கலையும், போதனா முறையும்’ என்னும் பயிற்சி நூலினை 1952ஆம் ஆண்டிலும். ‘சொந்த நாட்டினிலே’ என்னும் தேசியப் பாடல்கள் அடங்கிய நூலினை மொழியுரிமைக்காக 1956 இலும் வெளியிட்டார்.&lt;ref name=pm/&gt;
 &quot;Analysis of ages of lives in earth and Dravidian culture&quot; என்னும் இவருடைய ஆங்­கில நூல் 2011 இல் வெளியிடப்பட்டது. [[சி. வி. வேலுப்பிள்ளை]]யின் ஆங்­கிலக் கவிதை நூலான ‘In Ceylon’s tea garden’ என்ற நூல் சக்தி பாலையாவின் மொழி­பெ­யர்ப்பில் தேயிலைத் தோட்­டத்­திலே என்ற பெயரில் 1969 ஆம் ஆண்டில் வெளியிடப்பட்டது. இதன் இரண்டாம் பதிப்பு 2007 இல் வெளிவந்தது.&lt;ref name=VK/&gt; இந்தத் தமிழாக்கம் வீரகேசரியில் தொடராகப் பிரசுரிக்கப்பட்டது.
 
 1963ல் [[தினகரன்|தினகரனில்]] ‘மேல் நாட்டு ஓவியர்கள்’ என்னும் தலைப்பில் பல ஆக்கங்களைப் படைத்துள்ளார். [[சுதந்திரன்|சுதந்திரனில்]] மலை நாட்டு அறிஞர்கள் என்னும் தலைப்பில் தொடர்கட்டுரைகளை எழுதியுள்ளார். [[கல்கி]] மற்றும் சி.என். அண்ணாத்துரை அவர்களின் [[திராவிட நாடு]] போன்ற தமிழக ஏடுகளிலும் சக்தியின் எழுத்துக்கள் இடம்பெற்றன.&lt;ref name=pm/&gt;
 
 இவர் தமிழ் ஒளி (1954) வளர்ச்சி (1956) ஆகிய சஞ்சிகைகளையும் வெளியிட்டுள்ளார். வீரகேசரியின் துணை ஆசிரியராகச் சில காலமும் சி.வி.யின் “மாவலி” சஞ்சிகையின் இணை ஆசிரியராகச் சிலகாலமும் பணிபுரிந்துள்ளார்.&lt;ref name=pm/&gt;
 
 ==எழுதியுள்ள நூல்கள் ==
 * மனோதத்துவமும் கலையும் போதனா முறையும், 1952
 * சொந்த நாட்டிலே – தேசிய கீத நூல், 1956
 * தேயிலைத் தோட்டத்திலே – மொழிபெயர்ப்புக் கவிதை நூல், 1969
 * சக்தீ பாலஐயா கவிதைகள் - துரை வெளியீடு, 1998
 
 ==விருதுகள்==
 *கவிச்சுடர் (அரசு விருது, 1987)
 *தமிழ் ஒளிபட்டமும் விருதும் (1993)
 *மூதறிஞர் (இலங்கை கம்பன் கழகம், 1998)
 *கலாபூசணம், கலாசார அமைச்சு
 *வாழ்நாள் சாதனையாளர் விருது, குறிஞ்சிப் பேரவை (2010)&lt;ref&gt;[http://www.thinakaran.lk/vaaramanjari/2010/11/07/?fn=u1011072 குறிஞ்சிப் பேரவையின் இலக்கிய விழாவில் சக்தி பாலையா]{{Dead link|date=ஆகஸ்ட் 2021 |bot=InternetArchiveBot }}, தினகரன், நவம்பர் 7, 2010&lt;/ref&gt;
 
 ==மேற்கோள்கள்==
 {{Reflist}}
 
 [[பகுப்பு:ஈழத்து எழுத்தாளர்கள்]]
 [[பகுப்பு:இலங்கை மலையக எழுத்தாளர்கள்]]
 [[பகுப்பு:1925 பிறப்புகள்]]
 [[பகுப்பு:2013 இறப்புகள்]]
 [[பகுப்பு:ஈழத்து ஓவியர்கள்]]
 [[பகுப்பு:ஈழத்துக் கவிஞர்கள்]]